* NACRT

Na temelju članka 12. Zakona o ustanovama ("Narodne novine", broj 76/93, 29/97, 47/99, 35/08 i 127/19, 151/22), i članka 37. Statuta Grada Šibenika ("Službeni glasnik Grada Šibenika "broj 2/21“), Gradsko vijeće Grada Šibenika, na \_\_\_ sjednici, od lipnja 2023. godine, donosi

**ODLUKU**

**o izmjenama i dopunama Odluke**

**o osnivanju javne ustanove u kulturi Tvrđava kulture Šibenik**

**Članak 1.**

 U Odluci o osnivanju javne ustanove u kulturi Tvrđava kulture Šibenik „Službeni glasnik Grada Šibenika“ broj 5/16 i 3/17), članak 3. stavak 2. mijenja se i glasi:

„Ustanova ima sjedište u Šibeniku.“

**Članak 2.**

 Članak 5. mijenja se i glasi:

„Ustanova obavlja slijedeće djelatnosti:

- djelatnost upravljanja objektima fortifikacijskog sustava sa svim pripadajućim sadržajima u vlasništvu ili koncesiji Grada Šibenika i drugim objektima u vlasništvu ili koncesiji Grada Šibenika koje joj povjeri Osnivač po posebnim odlukama,

- provodi, afirmira i potiče kulturno-umjetničko stvaralaštvo, te koordinira kulturno- umjetničke i druge aktivnosti od interesa za grad Šibenik u svrhu kulturnog, turističkog i gospodarskog razvoja rada Šibenika.

Ustanova obavlja i druge djelatnosti koje služe obavljanju djelatnosti upisane u sudski registar:

* kupnja i prodaja robe,
* pružanje usluga u trgovini,
* izrada i prodaja suvenira, razglednica, publikacija,
* izdavačka i nakladnička djelatnost,
* organizacija interaktivnih radionica u kojima se promiče nematerijalna i materijalna baština,
* obavljanje i drugih poslova koji se odnose na rad povijesnih mjesta i građevina te sličnih zanimljivosti za posjetitelje utvrđene Zakonom o ustanovama i ovim Statutom,
* organiziranje i javno izvođenje koncertnih, dramskih, glazbeno-scenskih, lutkarskih i drugih kulturno-umjetničkih i scenskih priredbi,
* audiovizualna djelatnost,
* djelatnost prikazivanja filmova,
* djelatnost snimanja zvučnih zapisa i izdavanja glazbenih zapisa,
* organizaciju kulturno- umjetničke poduke, edukativnih aktivnosti i radionica, tribina, predavanja, konferencija i stručnih skupova.

 U obavljanju djelatnosti iz stavka 1. podstavak 1. i 2. i 3. ovoga članka Ustanova osmišljava projekte u oblasti kulture koji donose financijsku dobit u cilju ulaganja iste u unapređenje kulturnih djelatnosti na području grada Šibenika.

 U obavljanju svoje djelatnosti Ustanova može pripremati i kandidirati kulturne projekte prema međunarodnim fondovima te koordinirati pripremu i kandidiranje kulturnih projekata drugih subjekata prema međunarodnim fondovima.

 Djelatnosti iz stavka 1. podstavka 1. i 2. i 3. ovog članka Ustanova može mijenjati i dopunjavati samo uz suglasnost Osnivača.

 Pored djelatnosti iz stavka 1. podstavak 1. i 2. ovoga članka, Ustanova može obavljati i druge djelatnosti, ako se one u manjem opsegu ili uobičajeno obavljaju uz djelatnost iz stavka 1. podstavak 1. i 2. ovoga članka.

 Ustanova može u svrhu obavljanja djelatnosti osnovati trgovačko društvo ili drugu pravnu osobu uz suglasnost Osnivača.“

**Članak 3.**

Članak 6. mijenja se i glasi:

„Upravno vijeće ima pet (5) članova. Mandat članova Upravnog vijeća traje četiri (4) godine.

 Tri (3) člana imenuje Osnivač iz redova istaknutih kulturnih i znanstvenih djelatnika, pravnih, ekonomskih i financijskih stručnjaka, jednog (1) bira Stručno vijeće Ustanove, a jednog (1) biraju svi radnici Ustanove sukladno Zakonu o radu.“

**Članak 4.**

Članak 7. točka 2. mijenja se i glasi:

„2. Predlaže Osnivaču:

* promjene naziva i sjedišta Ustanove,
* statusne promjene Ustanove,“

**Članak 5.**

U članku 8. stavak 3. mijenja se i glasi:

 „ Ravnatelj se bira na temelju javnog natječaja koji raspisuje i provodi ustanova“.

U istom članku mijenja se i stavak 4. koji glasi:

 „ Ravnatelja imenuje i razrješava izvršno tijelo Osnivača uz prethodno mišljenje upravnog

 vijeća“.

 **Članak 6.**

U članku 17. stavak 2. mijenja se i glasi:

„ O stjecanju i otuđivanju ostale imovine do vrijednost 14.000,00 eura odlučuje ravnatelj samostalno, iznad 14.000,00 eura do 26.540,00 eura odlučuje ravnatelj uz prethodnu suglasnost Upravnog vijeća, a iznad 26.540,00 eura odlučuje ravnatelj uz prethodnu suglasnost Upravnog vijeća i Osnivača.

**Članak 7.**

 Ova Odluka stupa na snagu osmog dana od dana objave u "Službenom glasniku Grada Šibenika".

KLASA:

URBROJ:

Šibenik,

GRADSKO VIJEĆE GRADA ŠIBENIKA

PREDSJEDNIK

 dr. sc. Dragan Zlatović